**Metodiskās norādes finansējuma saņēmējiem 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pirmās kārtas “Valsts un pašvaldību ēku vides pieejamības nodrošināšanas pasākumi” noteiktā atskaites punkta un mērķrādītāja sasniegšanas pamatošanai**

Atskaites punktu izpildi pamatojošos datus finansējuma saņēmējs ietver:

**1. attiecībā uz MK noteikumu Nr. 582[[1]](#footnote-2)** **7.2.  apakšpunktā minēto atskaites punktu “līgumu slēgšanas tiesību piešķiršana, lai nodrošinātu piekļuvi publiskām telpām valsts un pašvaldību ēkās”[[2]](#footnote-3) izpildi** KP VIS, aizpildot šādas sadaļas[[3]](#footnote-4):

|  |  |  |
| --- | --- | --- |
| **Iesniedzamā informācija** | **KP VIS aizpildāmo datu lauku nosaukums** | **Norādes par ietveramo informāciju** |
| **Informācija par finansējuma saņēmēju** | | |
| ***KP VIS sadaļa “Pamatdati”:*** | Datu lauks “Projekta numurs” | Automātiski tiek attēlots projekta numurs. |
| Datu lauks “Projekta nosaukums” | Automātiski tiek attēlots projekta nosaukums. |
| Datu lauks “Projekta iesniedzējs” | Automātiski tiek attēlots projekta iesniedzējs/finansējuma saņēmējs. |
| **Informācija par finansējuma saņēmēja organizētajiem būvdarbu iepirkumiem.**  *Finansējuma saņēmējam jāievada KP VIS informācija par visām ēkām vai tās daļām, kurās ir plānots veikt vides pieejamības nodrošināšanas pasākumus projektā.*  *Jāņem vērā, ka nepieciešamo darbu veikšana var būt organizēta gan vienā, gan vairākos iepirkumos – attiecīgi gadījumos, kad tiek organizēti vairāki iepirkumi, finansējuma saņēmējam progresa pārskatā ir jāievada informācija par visiem organizētajiem iepirkumiem darbu veikšanai.* | | |
| ***KP VIS sadaļas “Progresa pārskati un avansa maksājumu pieprasījumi” apakšsadaļa “Iepirkumi un līgumi”:*** | 2.kolonna “Iepirkuma līguma priekšmets” | Ievada informāciju par iepirkuma līguma priekšmetu.  Minēto informāciju var ielasīt no projekta iepirkuma plāna, minētajā gadījumā uzspiež uz pogas <Rādīt visus ierakstus>, attiecīgi tiek atvērta radio pogu grupa, kas satur iepirkuma līguma priekšmetus un tā iepirkuma procedūras izsludināšanas termiņu no KP VIS sadaļas “Iepirkumu plāns”, kura statuss ir Iesniegts, Precizēšanā, Darbinieka apstiprināts, Apstiprināts.  Ja Iepirkuma plāns vēl ir statusā “Sagatavošanā”, tad nebūs iespēja atsaukties uz tādu priekšmetu, kas ir pievienots vai izlabots Sagatavošanā esošajā Iepirkumu plānā. Bet, ja Sagatavošanā esošajam Iepirkuma plānam nomainīs statusu uz "Iesniegts", tad būs iespēja izvēlēties iepirkuma priekšmetus tikai no iesniegtā Iepirkumu plāna.  Ja ir izvēlēts iepirkuma līguma priekšmets no Iepirkumu plāna, tad šajā laukā automātiski tiek attēlots atbilstošais iepirkuma līguma priekšmets ar iespēju manuāli to labot.  Ja netiek izvēlēts iepirkuma līguma priekšmets no Iepirkuma plāna, tad šis lauks ir manuāli aizpildāms, norādot līguma priekšmetu. |
| **Informācija par finansējuma saņēmēja noslēgtajiem būvdarbu līgumiem vides pieejamības nodrošināšanai publiskām telpām valsts un pašvaldības ēkās.**  *Finansējuma saņēmējam jāievada KP VIS informācija par visiem noslēgtajiem līgumiem vides pieejamības nodrošināšanai.* | | |
| ***KP VIS sadaļas “Progresa pārskati un avansa maksājumu pieprasījumi” apakšsadaļa “Iepirkumi un līgumi”:*** | 13. kolonna “Iepirkuma līguma parakstīšanas datums” | Ievada informāciju par datumu, kad iepirkuma līgums ir parakstīts. |
| 14. kolonna “Iepirkuma līguma Nr.” | Ievada informāciju par līguma Nr. (EIS iepirkuma gadījumā norāda konkrētā pasūtījuma Nr.). Ja finansējuma saņēmējam ir prakse nenumurēt līgumus, jo tie nav daudz, rekomendējams projekta ietvaros noslēgtiem līgumiem norādīt numurus, lai vienkāršāka izsekojamība. |
| 15. kolonna “Iepirkuma līguma veids (pakalpojuma/ piegādes/ būvdarbu/ patapinājuma)” | No izvēles lauka izvēlas to lauka vērtību, kas ir saistīts ar vides pieejamības pasākumu nodrošināšanu ēkā, t.i., ir jāizvēlas lauks:  - “būvdarbu” – izvēlas gadījumā, ja, nodrošinot vides pieejamības pasākumus, tiek slēgts būvdarbu līgums (t.i., tāds līgums, kas tiek slēgts atbilstoši Būvniecības likumam un ietver ēkas vai tās daļas pārbūvi, atjaunošanu, restaurēšanu);  - “pakalpojuma” – izvēlas gadījumā, ja, nodrošinot vides pieejamības pasākumus, tiek slēgts pakalpojumu līgums (t.i., tāds līgums, kas tiek slēgts atbilstoši Civillikumam vai Komerclikumam par pakalpojuma sniegšanu);  - “piegādes” izvēlas gadījumā, ja, nodrošinot vides pieejamības pasākumus, tiek slēgts piegādes līgums (t.i., tāds līgums, kas tiek slēgts atbilstoši Civillikumam par preces/lietas piegādi). |
| 17. kolonna “Iepirkuma līguma izpildes beigu datums” | Ievada informāciju par līguma izpildes datumu.  Ja līgumā ir noteikts "līdz saistību izpildei", šo aili aizpilda tikai pēc līguma faktiskās izpildes, piezīmju ailē starpposma progresa pārskatos norādot līgumā iekļauto nosacījumu.  Ja līguma izpildē atsevišķām darbībām ir noteikti termiņi, kā arī ja darbības tiek izpildītas konkrētos termiņos, to datumu ieraksta 19. kolonnā "Piezīmes".  Ja līgums tiek lauzts, informācija jāprecizē atbilstoši faktiskajam izpildes datumam.  EIS gadījumā jānorāda pasūtījuma izpildes datums. |
|  | 19. kolonna “Piezīmes (informācija par sūdzībām, pārtrauktām vai izbeigtām procedūrām, līguma grozījumiem/ papildvienošanos, ja tāda slēgta, par ko slēgta, līguma izpildi traucējošiem faktoriem u. c.)” | Ievada t.sk. informāciju par noslēgtajā līgumā plānotajiem darbiem vides pieejamības pasākumu nodrošināšanai katrā ēkā vai ēkas daļā (norāda konkrētu ēkas adresi, kadastra apzīmējumu un plānotos būvdarbus vides pieejamības pasākumu nodrošināšanai minētajā ēkā vai tās daļā, piemēram, pilnveidojumi vizuālās informācijas uzlabošanai, evakuācijas sistēmu pielāgošana un nodrošināšana personām ar funkcionāliem traucējumiem (redzes, dzirdes, mobilitātes un garīgiem traucējumiem personām ar invaliditāti), rampas uzstādīšana, panduss, lifts, viegli atveramas vai automātiskas durvis, teritorijas labiekārtošana, labierīcību pielāgošana, autosstāvvietas izveide u.tml.). |
| Pielikumi | Pievieno noslēgto līgumu vides pieejamības pasākumu nodrošināšanai publiskām telpām valsts un pašvaldību ēkās. |

**2. attiecībā uz MK noteikumu Nr. 582 7****.3. apakšpunktā minēto mērķrādītāju “būvniecības pabeigšana, lai nodrošinātu piekļuvi publiskām telpām 63 valsts un pašvaldību ēkās”[[4]](#footnote-5) izpildi** finansējuma saņēmējsKP VIS, aizpildot sadaļas “Progresa pārskati un avansa maksājumu pieprasījumi” 5. apakšsadaļu “Mērķi un atskaites punkti”, kurai kā pamatojošos dokumentus pievieno šādu informāciju:

2.1. pēc vides pieejamības pasākumu nodrošināšanas:

2.1.1. attiecībā uz veiktajiem būvdarbiem pievieno informāciju par vides pieejamības pasākumu pabeigšanu katrā ēkā un ēkas vai tās daļas nodošanu ekspluatācijā (ja attiecināms) atbilstoši būvniecības jomu regulējošajos normatīvajos aktos[[5]](#footnote-6) paredzētajam un Būvniecības informācijas sistēmā (BIS) virzītajai dokumentu kopai: t.i., aktu par būves pieņemšanu ekspluatācijā, ja būvdarbi veikti atbilstoši akceptētam būvprojektam, vai apliecinājuma karti/paskaidrojuma rakstu ar t.sk. aizpildītu sadaļu “Būvdarbu pabeigšana” un Būvvaldes atbildīgās amatpersonas atzīmi par būvdarbu pabeigšanu;

2.1.2. attiecībā uz veiktajiem pakalpojumiem/piegādēm pievieno apliecinājumu par pakalpojuma/piegādes pabeigšanu (piemēram, nodošanas – pieņemšanas aktu);

2.2. finansējuma saņēmēja sagatavotu pārskatu par ēkām, kurās pabeigti būvdarbi, un tajās veiktajiem vides pielāgojumiem minimālo vides pieejamības prasību nodrošināšanai (skat. pārskatā piemēru tā aizpildīšanai)[[6]](#footnote-7):

|  |  |  |  |  |  |
| --- | --- | --- | --- | --- | --- |
| **N.p.k.** | **Ēkas, kurā veikti vides pieejamības pasākumi, adrese** | **Ēkas telpu grupa/-as, kas tiek pielāgota/-as** | **Ēkā sniegtais labklājības nozares valsts pakalpojums vai pašvaldības sociālais pakalpojums, attiecībā uz kuru nodrošināta vides piekļūstamība** | **Informācija par veiktajiem vides pielāgojumiem ēkā vai tās daļā** | **Apraksts, kā veiktie vides pielāgojumi veicinās minimālo vides pieejamības prasību nodrošināšanu** |
| 1 | 2 | 3 | 4 | 5 | 6 |
| *1.* | *Adrese* | *Ēkas 1.stāvs* | *Pašvaldības sociālais dienests* | *Pārbūvēts esošais panduss, aprīkota autostāvvieta cilvēkiem ar invaliditāti, pielāgotas tualetes telpas* | *Šādi veiktie pielāgojumi nodrošina, ka ir iespēja fiziski piekļūt sociālajam dienestam personām ar dažādiem funkcionālajiem traucējumiem:*  *1) panduss ir aprīkots ar neslīdīgu segumu un tā platums ir 1.20. Pandusa slīpumu (garenvirzienā) ir 0.4 metri. Pandusa abās pusēs uzveidotas margas ar rokturiem divos līmeņos ar augstumu 0,70 metri un 1,1 metrs no grīdas līmeņa,* *tādejādi sekmējot pašvaldības sociālo pakalpojumu vides, nodarbinātības un informācijas pieejamību personām riteņkrēslā, personām ar kustību traucējumiem;*  *2) pie ēkas ir izveidota autostāvvieta cilvēkiem ar invaliditāti, kuras platums lielāks par 350 cm, tās garums lielāks par 500 cm, stāvvieta apzīmēta ar vertikāli novietotu speciālu autostāvvietas apzīmējumu 1,20 m augstumā un tā ir apzīmēta ar attiecīgu piktogrammu uz stāvvietas seguma,* *tādejādi sekmējot pašvaldības sociālo pakalpojumu vides, nodarbinātības un informācijas pieejamību personām ar dažādiem funkcionāliem traucējumiem;*  *3) Tualetes durvju platums ir ne mazāks par 90 cm, durvju atvēršanas slodze ir ne vairāk par 2 kg, un tās atveras vismaz 90° leņķī, durvju iekšpusē ir rokturis durvju platumā, durvis ir aprīkotas ar slēdzeni, ko krīzes situācijā var atslēgt no ārpuses. Tualetes minimālais platums ir 1,6 metri, tualetes minimālais garums ir 2,2 metri.*  *Klozetpoda priekšā ir brīvs manevrēšanas laukums 1,5 x1,5 metri; tam vismaz vienā pusē 0,8 metru platumā ir brīva piekļuve riteņkrēsla lietotājam, tā augšējās malas augstums (bez vāka) ir 0,45–0,47 metri.*  *Pods ir aprīkots ar paceļamiem roku balstiem, kas uzstādīti ne augstāk kā 1,20 metru virs grīdas uz sānu sienas un izvirzīti ne vairāk kā 0,50 metru no sienas.*  *Zem izlietnes ir brīva vieta vismaz 0,7 metrus no grīdas līmeņa, izlietnes augšmalas augstums ir 0,80–0,85 metri no grīdas līmeņa.*  *Ir izveidotas divas palīdzības pogas (0,15 un 0,9 metru augstumā no grīdas), kas ir savienotas ar auklu un gaismas indikatoru, tādejādi sekmējot pašvaldības sociālo pakalpojumu vides, nodarbinātības un informācijas pieejamību personām riteņkrēslā, personām ar kustību traucējumiem.* |
|  |  |  |  |  |  |

**Norādes par pārskatā ietveramo informāciju:**

*1. Kolonnā “N.p.k.”, ņemot vērā, ka informācija sniedzama par katru ēku vai tās daļu, kurā nodrošināta vides pieejamība, atsevišķi, ietver kārtas numuru par katru ēku/tās daļu;*

*2. Kolonnā “Ēkas, kurā veikti vides pieejamības pasākumi, adrese” norāda informāciju par ēkas vai tās daļas, kurā veikti vides pieejamības pasākumi, adresi;*

*3. Kolonnā “Ēkas telpu grupa/-as, kas tiek pielāgota/-as” norāda telpu grupu/-as, kurā/-ās veikti vides pieejamības pasākumi;*

*4. Kolonnā “Ēkā sniegtais labklājības nozares valsts pakalpojums vai pašvaldības sociālais pakalpojums, attiecībā uz kuru nodrošināta vides piekļūstamība” norāda informāciju, kāda veida pakalpojums ēkā vai tās daļā tiek sniegts (labklājības nozares valsts pakalpojums vai pašvaldības sociālais pakalpojums). Informācijai jāatbilst MK noteikumu Nr.582 pielikumā minētajam atbilstošajam pakalpojumam, kas tiek sniegts ēkā vai tās daļā, kurā nodrošināti vides pieejamības pasākumi;*

*5. Kolonnā “Informācija par veiktajiem vides pielāgojumiem ēkā” norāda informāciju par katrā ēkā vai tās daļā visiem veiktajiem vides pielāgojumiem atbilstoši projektā paredzētajam (piemēram, pilnveidojumi vizuālās informācijas uzlabošanai, evakuācijas sistēmu pielāgošana un nodrošināšana personām ar funkcionāliem traucējumiem (redzes, dzirdes, mobilitātes un garīgiem traucējumiem personām ar invaliditāti), rampas uzstādīšana, panduss, lifts, viegli atveramas vai automātiskas durvis, teritorijas labiekārtošana, labierīcību pielāgošana, autosstāvvietas izveide u.tml.);*

*6. Kolonnā “Apraksts, kā veiktie vides pielāgojumi veicinās minimālo vides pieejamības prasību nodrošināšanu” informāciju sniedz aprakstošā veidā, norādot kā veiktie vides pieejamības pasākumi nodrošinājuši vides un informācijas pieejamību atbilstoši būvnormatīvos noteiktajām vides piekļūstamības prasībām, iekļaujošā dizaina principiem, skaidrojot vai vide ir piekļūstama visām sabiedrības grupām, tostarp personām ar invaliditāti (ieteikumi iekļaujošas vides veidošanai pieejami šeit:*  [*https://www.lm.gov.lv/lv/ieteikumi-ieklaujosas-vides-veidosanai*](https://www.lm.gov.lv/lv/ieteikumi-ieklaujosas-vides-veidosanai)*). Atbilstoši aizpildītajai vides pieklūstamības pašnovērtējuma anketai ir iespējams novērtēt, vai ir nodrošinātas minimālās vides pieejamības prasības, veicot ēkas vai tās daļas vides pielāgošanas pasākumus (t.i., pašnovērtējuma anketas koeficientam ir jāatbilst vismaz astotajam līmenim).*

2.3. finansējuma saņēmēja veiktu pašnovērtējumu par ēkā vai tās daļā nodrošināto vides pieejamības pielāgojumu atbilstību normatīvajiem aktiem par būvju vispārīgajām prasībām;

*Atbilstoši LM izstrādātajai vides piekļūstamības pašnovērtējuma anketai ēkā sniegtā labklājības nozares valsts pakalpojuma vai pašvaldības sociālā pakalpojuma vides piekļūstamībai jāatbilst minimālajām vides piekļūstamības prasībām un normatīvajos aktos par būvju vispārīgo prasību noteiktajam – t.i., vides piekļūstamības koeficientam jāatbilst vismaz astotajam līmenim. Anketa, kā arī metodisks skaidrojums anketas aizpildīšanai pieejams šeit:* [*https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21*](https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21)

2.4. būvspeciālista atzinumu par pašnovērtējuma atbilstību faktiski nodrošinātajai vides pieejamībai ēkā vai tās daļā[[7]](#footnote-8). Atbilstoši Būvniecības likuma 13. pantam un 20.03.2018. MK noteikumiem Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” sertificēts arhitekts/būvspeciālists projektēšanas /arhitektūras jomā sagatavo minēto atzinumu. Atzinuma sagatavotājs var būt nodarbināts pie finansējuma saņēmēja, piemēram, kā pašvaldības būvinženieris vai vietējās būvvaldes speciālists.

1. MK 20.09.2022. noteikumi Nr. 582 “Eiropas Savienības Atveseļošanas un noturības mehānisma plāna 3.1. reformu un investīciju virzienu “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pirmās kārtas “Valsts un pašvaldību ēku vides pieejamības nodrošināšanas pasākumi” īstenošanas noteikumi” (turpmāk – MK noteikumi Nr. 582) [↑](#footnote-ref-2)
2. Atbilstoši MK noteikumu Nr. 582 7.2. apakšpunktam atskaites punkts sasniedzams līdz 30.06.2024. [↑](#footnote-ref-3)
3. Atbilstoši MK noteikumu Nr. 582 8.2. apakšpunktam atskaites punkta sasniegšanu pamato finansējuma saņēmēja sagatavots pārskats, kurā ietverts izraksts no attiecīgā būvdarbu iepirkuma dokumentācijas daļām un informācija par noslēgto būvdarbu līgumu vides pieejamības nodrošināšanai publiskām telpām valsts un pašvaldību ēkās. Lai mazinātu administratīvo slogu finansējuma saņēmējam, panākta vienošanās ar CFLA, ka nepieciešamā informācija tiek apkopota no citās KP VIS sadaļās finansējuma saņēmēja ievadītās informācijas [↑](#footnote-ref-4)
4. Atbilstoši MK noteikumu Nr.582 7.3. apakšpunktam mērķrādītājs sasniedzams līdz 30.06.2026. [↑](#footnote-ref-5)
5. MK 02.09.2014. noteikumi Nr.529 “Ēku būvnoteikumi” [↑](#footnote-ref-6)
6. Finansējuma saņēmējs informāciju tabulā uzkrāj kumulatīvi, papildinot to katru reizi, kad iesniedz jaunu progresa pārskatu. [↑](#footnote-ref-7)
7. Atbilstoši MK noteikumu Nr. 582 25.16. apakšpunktam, finansējuma saņēmējam pēc pašnovērtējuma par ēkā sniegtā labklājības nozares valsts pakalpojuma vai pašvaldības sociālā pakalpojuma vides pieejamību sagatavošanas ir jāpieaicina būvspeciālistu, kas sagatavo atzinumu par pašnovērtējuma atbilstību faktiski nodrošinātajai vides pieejamībai ēkā [↑](#footnote-ref-8)